KLUBI 700
Meil on nüüd üks ime varuks.
Mulle meeldivad imed ja see, kui Jumal neid teeb.
Mõelge järgnevale: lõtv, ei ühtegi südamelööki ega pulssi.
Ei midagi. Absoluutselt mitte kui midagi.
Surnud.
See on see, kuidas Urias sündis siia ilma,
olles 20 minutit ilma hapniku- ja verevooluta.
Mis aga siis sai?
Ei midagi vähemat, kui üks suur ime.
Hannal hakkas sünnitegevus pihta
ja ta oli valmis tooma ilmale oma viiendat last.
Midagi aga oli valesti.
Ütlesin õele, et minuga pole asjad korras
ja ma tunnen, et minestan.
Tuba muutus üha kitsamaks...
Beebi südamelöökide sagedus langes järsult.
Kõik mõistsid, et nüüd on tõsiselt erakorraline lugu.
Meedikud viisid Hanna erakorralisele keisrilõikusele.
Ta abikaasa Jacob järgnes neile.
Ma ei kogenud hirmu enne, kui opisaali sisse astusin
ja nägin kõike toimuvat.
Avasin emaka ja verd oli kõikjal.
Nägin, kui beebi välja võeti ja tundus, et ta on surnud.
Lõtv, ei ühtegi südamelööki.
Mitte midagi.
Beebit asuti kohe elustama.
Pisipoissi, keda vanemad nimetasid Uriaseks.
Oleksin tahtnud haarata ta sülle ja öelda, et kõik saab korda.
Keskendusin sel hetkel ainult palvele.
Ühtlasi saatis Jacob pereliikmetele üleskutse palvetada.
Uriase võimalus ellu jääda kahanes iga mööduva minutiga.
10 minutit hiljem polnud ikka veel südamelööke
ja tundus, et me jõupingutused ei kanna vilja.
Kuigi kriitiline 10-minuti piir sai ületatud,
pingutas medpersonal ikka edasi.
Lõpuks saadi pulss kätte.
Samas oli beebi olnud 20 minutit ilma hapniku- ja verevooluta.
See oli kui malemängu Jumalaga.
"OK Jumal, kus me siin oleme ja kus Sa oled?"
Kuna Urias ei suutnud ise hingata, teda intubeeriti
ja ta plaaniti lennutada teise haiglasse 130 km kaugusel.
Hanna aga pidi maha jääma,
et taastuda keisrilõikest ja verekaotusest.
Ta ütles: "Sina lähed. Pead olema koos temaga."
Ajaks, mil Urias teise haiglasse jõudis, tekkisid tal krambid.
Neonatoloog dr Eduardo Perez selgitas,
et Hannal oli olnud platsenta rebenemine.
Urias sündis väga raskes seisus
tänu platsenta enneaegsele irdumisele.
Urias viidi intensiivravi osakonda
ja tal diagnoositi tõsine hüpoksilis-isheemiline ajukahjustus,
mis oli tingitud vähesest hapnikust ja verevoolust.
Tal oli selle seisundi kõige tõsisem vorm,
mis kannab endas kõrgemat riski arengupeetuseks.
Suure tõenäosusega olnuks tal ajuhalvatus
ja tõenäoliselt pidanuks ta kogema krambihooge läbi kogu elu.
Ka oli võimalus,
et ta ei suuda kunagi ise käia ega süüa
ega võib-olla ka rääkida.
Parim, mida arstid teha said,
oli määrata talle 72-tunnine jahutusravi,
et alandada ta kehatemperatuuri ja kahandada selle läbi kahjustusi.
Sellest hoolimata oli vähe lootust.
40% juhtudest nad ei jää ellu,
sest tegu on nii tõsise ja hävitava seisundiga.
Üks löök teise järel.
Mul puudus igasugune kontroll, aga ma sain usaldada Jumalat.
Ei, mul polnud mingit tunnet selleks.
See oli pigem veendunud otsus usaldada Jumalat.
Õde Latricia Bell oli tol õhtul valves.
Monitor näitas talle,
et vaatamata ravimite manustamisele olid beebil endiselt krambid.
Hiljem tol õhtul avas aga Urias oma silmad.
Ta oli lamanud nii vaikselt,
et ta silmade avamine ja ringi vaatamine oli ikka suur asi.
Õde kutsus kiiresti Jacobi.
Nähes esimest kordi Uriase silmi,
anus Jacob Jumalat, et Too tervendaks ta poja.
Ma otsekui kuulsin jälle arstide hääli ja seda, mida nad Uriase kohta ütlesid
Siis aga kuulsin Jumala häält, mis ütles: "Ära karda, usu vaid!"
Kui Jacob oli lõpetanud palvetamise ja lahkus,
ütles õde Latricia, et tema ja Urias polnud üksi.
Kogesin tohutut soojust.
Iga viimne kui mu ihukarv oli püsti
ja ma teadsin, et olen Jumala ligiolus.
Ta oli sel hetkel igati seal.
Vaatasin monitore ja kõik krambihood olid kadunud.
Nendega oli kõik.
Arstid lasid järgmine päev Hanna haiglast välja,
et minna vaatama oma pisipoega.
See oli üks raskemaid asju näha teda lamamas seal.
Ma ei saanud võtta teda sülle
ja tundsin, kuidas kogu kontroll oli mu käest röövitud.
Tol õhtul palusid nad nii oma koguduse rahvast
kui inimesi sotsiaalmeedias, palvetada Uriase eest.
"Kui üldse palute, siis paluge seda."
Kui Jumala Sõna ütleb: "Rääkige see välja ja uskuge",
siis kavatsesingi rääkida selle välja ja uskuda.
Urias näitas järgmiste päevade jooksul üha enam paranemismärke.
Kõik näidud viitasid ka normaalsele ajutegevusele.
6'ndaks päevaks hingas ta juba iseseisvalt.
See oli tõeliselt kinnitav ja samas tore üllatus.
Urias oli 1-nädalane, kui Hanna sai ta lõpuks sülle võtta.
Sel hetkel lõid kõik tunded üle pea, sest see oli kõik, mida olin igatsenud -
hoida teda enda ligi ja öelda talle, et saame hakkama.
Siin ta on.
Urias oli 3-nädalane, kui ta lubati koju.
Kogu järgneva aasta püsis ta kenasti väikelapse arengugraafikus.
1-aastaselt läksid nad aga neuroloogi vastuvõtule.
Ta ütles: "Mul on olnud vaid paar sellist juhtumit,
kus inimesed on täielikult taastunud
ja te poeg on üks neist."
Urias on tänaseni terve, rõõmus ja energiline väike poiss,
kelle eest kõik palusid.
Jah, me kuuleme vahel imedest,
aga antud juhul lasi Jumal mul näha üht neist.
Isegi aegadel, kui ma ei näe ega koge Jumalat,
on Tema ustavus siiski muutumatu.
Kas pole mitte imeline?
Sel väikesel poisil polnud mingit lootust.
Need inimesed võinuks öelda:
"Ta on armas laps, aga peame laskma tal minna."
Kuid nad ei teinud seda, vaid uskusid siiski.
Ka see medõde ei teinud seda ja keegi olend oli seal koos temaga.
See on nagu nende kolme mehega seal tulises ahjus,
kellega koos nähti veel kedagi neljandatki.
Kolm neist heideti põlevasse ahju,
aga see neljas nägi välja nagu Jumala Poeg.
Jumal oli ligi.
Jumal on ka siin.
Kuulake mind - Ta on siin.
See pole, et Ta on kusagil kõrgel ja kaugel,
vaid Jumal on siin ja vägagi abiks hädaajal.
Tahame täna paluda te eest.
Oleme palunud paljude erinevate asjade eest.
Jumal hoolib teist ja armastab teid.
Enne aga, kui palume,
tahan jagada paari asja, mis on juhtunud.
Järgnev tunnistus tuleb Uus-Meremaalt,
kus inimene vaatas me saadet Netflixi kaudu
ja kuulis Wendyt ütlemas:
"Kellelgi on aastaid kestnud alaselja valu,
aga Jumal tervendab selle."
Mees teadis, et tegu polnud otseülekandega,
vaid ehk 15 tundi vana saatega.
Ometi ta teadis, et see sõna on talle.
Ta läks välja jalutama ja kogu valu oli kadunud.
Uus-Meremaal! - Äge!
Nad nägid Jumala Poega säramas läbi teleekraani.
Seda siis Aucklandis.
Pean hääldama seda nii nagu nad seda teevad.
Auckland, Uus-Meremaa.
Siin on veel üks tunnistus.
Lee jagab meiega oma üleloomulikust tervenemisest.
Pat sai tunnetusesõna
nahapigmendiga seotud olukorra kohta.
Tegu oli kohutava sügelusega ja see oli kestnud juba aastaid.
Ükski arst ega spetsialist ei suutnud teda aidata,
kuniks Jumal tervendas ta hetkega.
Kohutav nahalööve, punnid ja veritsev nahk said terveks
ja inimene sai üle aastate esimest korda korralikult magada.
Tänu Jumalale, kellele kuulub kogu au!
Kas pole mitte imeline?
Me istume siin stuudios
ja see saade jõuab üle maailma paljude inimesteni.
Küsite, kuidas see on võimalik?
Kuid Jumal on kohal
ja miski pole võimatu, kui palume üheskoos.
Nii tahamegi Wendyga paluda te eest.
Tahan, et sirutuksite just praegu Jumala poole,
sõltumata sellest, milline te vajadus ka poleks.
Jeesus ütles, et kus 2-3 inimest on Tema nimel koos,
siis mida iganes nad paluvad, seda nad ka saavad.
Miks?
Et me rõõm saaks täielikuks.
Jumal tahab, et oleksime rõõmsad. - Aamen.
Isa, ma tänan Sind kõigi nende imede eest.
Selle väikese beebi ja teiste eest, keda oled puudutanud.
Tänu Sulle Jeesus!
Palun just praegu.
Tänu Sulle Issand, tänu Sulle!
Kellelgi on sooltega mingi probleem,
ja Jumal...
Te nimi on vist Marcy.
Jumal tervendab teid just praegu Jeesuse nimel.
Keegi on saanud melanoomi diagnoosi,
aga Jumal ütleb teile: "Ära karda!
Kelle raportit sa usud?
Lihtsalt usalda mind, sest ma tervendan su."
Lihtsalt võtke see vastu ja ärge kartke,
sest Jumal puudutab teid just praegu Jeesuse nimel.
Tänu Sulle, Isa!
Mac, teil on suuga midagi kohutavat lahti.
Te keel on kui tule sees
ja seal on igasugu löövet ja paistetust.
Kuid pange oma käsi oma suu kohale Jeesuse nimel
ja Jumal puudutab teid.
Tänu Sulle Issand!
Ühel naisel on olnud tõsiseid probleeme
kroonilise põiepõletikuga.
Seda nimetatakse tsüstiidiks (kusepõiepõletik).
Pange oma käsi sinna kohale ja Jumal puudutab teid.
Kogu valu ja ärritav tunne kaob
ning te kogete Jeesuse nimel üleloomulikku puudutust.
Aitäh Jumal.
Kellelgi on probleeme parema reie lihasega.
Pange oma käsi sinna peale.
Teil on lihaserebend,
kuid see saab just praegu terveks ja kogu valu lahkub Jeesuse nimel.
Isa, meid vaatab inimesi, kes on hirmust kanged.
Me ajame välja selle piinava hirmuvaimu.
Sa ei taha, et Su lapsed kardaksid,
vaid Sa ütled: "Ära karda, sest mina olen sinuga."
Ärge kartke,
sest Issand, teie Jumal, saab olema teiega kõikjal,
kuhu iganes lähete.
Ärge kartke!
Kuulutame Jeesuse nimel lootust ja rõõmu te südameisse.
Tänu Sulle Issand kõige eest, mida oled tegemas
Jeesuse nimel.
Aamen ja aamen.
- See on nii kogetav.
Võtke meiega ühendust ja andke teada oma palvevastustest.
Ühtlasi on meil rõõm palvetada te eest,
mistõttu võtke meiega ikka ühendust.
Jumal armastab inimesi ja Talle meeldib neid ka tervendada.
Nüüd aga te informatiivsete, toredate ja ootamatute küsimuste juurde.
Pam küsib: "Millisena te kujutate taevast ette?
Kas tunnete seal kohe oma lähedased ära
ja nemad teid?"
Lisaks lugu paarist, kes veeretas sente,
kasvatas kanu ja pidas mesilasi.
Nad pingutasid kõvasti, et toit lauale saada,
Kuidas aga sai kõik see vaev tasutud
ühe enneolematu tööpakkumisega president Trumpi puhkekeskuses?
Saame peagi teada.
Meenuta hetkeks, mis tunne oli olla laps.
Sa uskusid igat lugu, mida sulle räägiti
ja nägid maailma kui lõpmatute võimaluste paika.
Milliseid lugusid aga maailma orvud usuvad?
Usume, et Piibel räägib ainsat lugu, mis on väärt uskumist.
Usume, et igal lapsel peaks olema võimalus unistada
ja pöörata kõik väljakutsed võimalusteks.
Võimalus seista Jumala tõotustel
ja teada oma kohta maailma suurimas loos.
Neil on veel terve elu ees.
Maailm ühes lõputute võimalustega on nende päralt.
Nad otsivad lugu, mida uskuda
ja meie räägime neile selle loo.
Haridus, toitmine, jüngerdamine, kogukonna muutmine,
hool perede eest ja võitlus inimkaubandusega.
Kas liituksid meiega?
Kinkides lootust ja tõotades armastada.
ORVU TÕOTUS
Minge kõike maailma ja tehke jüngriteks kõik rahvad.
Jumal lõi alguses taeva ja maa
ja see kõik oli hea.
Ta lõi meid tundma Teda
ja elama ühtse perena.
Kuigi Ta armastas igat rahvust, suguharu ja üksikisikut,
pöörasime me selja Ta armastusele.
Meie patt lahutas meid Temast.
Kuid Ta ei unustanud meid.
Jeesus Kristus lahkus taevast, et olla koos meiega.
Ta löödi risti ja Ta suri meie pattude eest.
Kuid Ta tõusis surnuist ja elab täna taas.
Jeesus tuleb taas tagasi ja me ootame seda päeva.
Seniks aga jagame Jumala armastust inglise keeles,
saksa,
portugali,
jaava keeles,
et iga inimene võiks leida tee meie Päästja - Jeesuse juurde.
See on meie missioon,
meie kirg
ja tulevik
CBN’i ESIMESED 50 AASTAT
Kanname endaga liiga sageli mineviku taaka.
Tead ju küll, mis tunne see on.
See mõjutab kõike ja kõiki me elus.
See on alati meiega,
meid rõhudes ja me tõelist rõõmu röövides.
Kuid Jumal ei taha, et oleksime kinni minevikus.
Sa võid olla vaba kõigest sellest taagast.
Saa teada, kuidas Jumala andestus viib muudetud eludeni
ja uute algusteni.
Võta ühendust Klubi 700'ga.
Steve ja Sherri Byersil läks ülihästi tänu rendipindadelt saadavale tulule.
Siis aga kukkus kinnisvaraturg kokku, jättes nad rahaliselt kitsasse seisu.
Kuidas nad siis hakkama said?
Vaatame.
Oled lennates kui 3 km Jumalale lähemal.
Arvutikonsultant Steve Byers
nautis oma lisaäri lennukite ostmise ja müügi näol.
Ühtlasi investeeris ta koos naisega kinnisvaraobjektidesse.
Kõik läks hästi.
Jumal julgustas meid sirutuma välja veidi,
mistõttu vaatasime kinnisvara Floridas,
jõudes selle paigani siin, mis vastas täiega mu unistustele.
Mulle meeldib lennata
ja siin oli tagaõues angaar ning lennurada.
Õnnistus, täis Jumala varustust.
Jah, meil läks hästi.
Kõik aga muutus, kui kinnisvaraturg kukkus kokku.
Saime kogeda võlakoorma valu.
Kui pidime hakkama oma kinnistut müüma,
oli see 200 000 dollarit vähem väärt, kui seda kunagi ostes.
Olukord oli täiega kontrolli alt väljas.
Arvutis numbreid vaadates oli enam kui selge, et hävime.
Kui ka oleksime kõik majad maha müünud,
poleks see lahendanud me suurt võlaprobleemi.
Nende võlgasid hakati sisse nõudma
ja üks nende järgmistest kinnistustest oli käest minemas.
Ühtlasi oli hirm, et nende endagi kodu võetakse ära.
Nii otsustas Steve helistada CBN'i ja paluda eestpalvet.
Kogesin telefoni võttes Püha Vaimu väge
ja suutsin vaevu selgitada oma olukorda.
Kuniks mulle öeldi: "Las me palvetame te eest."
See kaasas Jumala kõige täiega.
Kuulsin Ta vaikset häält ütlemas:
"Ole rahulik ja tea, et mina olen Jumal.
Nii et vaata, mida ma saan tegema."
Steve ja Sherri töötasid kõvasti, et toit lauale saada.
Sh alustasid nad mesilaste pidamisega.
Nad panustasid nii palju kui võimalik oma võlgade tagasi maksmisse.
Jah, vahel veeretasimegi sente näpu vahel.
Pidasime kanu, et saada mune.
Mõtlesin, et kui olukord läheb täitsa hulluks,
saame lastele vähemalt mune sööta.
Vaatamata rahalistele raskustele
oli neile oluline annetada kristlikele teenistustele.
Neist said CBN'i partnerid 2008. a.
Üks tõotusi, millest kinni hoidsin, oli Malaki 3:10:
"Tõesti, ma avan teile taevaluugid ja kallan teile õnnistust küllastuseni."
Jätkates kümnise maksmist,
laekus meile endile alati mingi summa just õigel ajal.
Midagi juhtus alati just õigel ajal
ja meil oli alati piisavalt kõike, mida vaja.
Steve hoidis kinni Malaki kirjas peituvast tõotusest
ja nad jätkasid kümnise maksmist.
Nad otsustasid 2014. aastal hakata tasapisi tõstma oma andmist.
Otsustasime uusaasta-lubadusena,
et alustame esimene kuu 10% maksmisest
ja suurendame iga kuu seda summat 1% võrra.
Nii jõudsime omadega 15%'ni
ja selle sama aasta juunis löödi taevaluugid valla.
See oli vinge!
Saime mitmete oma võlgadega joonele.
Üks selliseid võite tuli ühe sõbra poolt,
kes pakkus Stevele abi lennuki ostmisel.
Steve oli jätnud arvutikonsultandi töö,
et tegutseda iseseisva kindlustusagendina.
See lennuk võimaldas Stevel
lennata nendesse piirkondadesse Floridas,
mis olid tornaadode poolt kahjustada saanud
ja aidata inimesi nende kindlustusküsimustes.
Kui tavainimesel kulunuks sinna saamiseks 11 tundi,
lendasin mina sinna kõigest 2-tunniga.
Teistel polnud võimalik sinna saada, kuna paljud teed olid hävinud.
Mina sain lennata sinna ja maanduda, kus iganes.
Nende pere on tänaseks võlavaba ja kõik asjad on lahendatud.
Steve aga naudib endiselt lennukite ostmist ja müümist.
Tänu mesindusele rajasid nad aga eduka ettevõtte
ja on ametlikud mesinikud
president Trumpi Mar-a-Lago puhkekeskuses.
Ühtlasi toetavad nad endiselt CBN'i.
Mulle meeldib CBN, sest see on usaldusväärne.
Operatsioon Õnnistus aitab aga paljusid.
"Superraamat" on olnud suureks julgustuseks
ja see on mind ennast üllataval kombel palju kõnetanud.
Ühtlasi on nad tänulikud Jumala ustavuse eest.
Me oleme vaid Tema kuningriigi majapidajad.
Kogu see lugu aga kuulub siiski Talle.
Tahan, et inimesed mõistaksid, et Jumal varustab.
Nii et kui teil on mõni vajadus, tooge see Jumala ette,
öeldes: "Issand, siin on mu vajadus."
ja Ta katab te vajaduse.
Steve ja Sherri õppisid ära kümnise maksmises peituva saladuse.
See on nii lihtne.
Jumal ütleb: "Andke ja teile antakse."
Muide, Jumalast rohkem pole võimalik anda.
Olen proovinud, aga Ta leiab alati viisi, kuidas...
Nagu Sheri ütles - neid varustati täiesti ootamatutel viisidel.
Nii et proovige Jumalat ja astuge usus välja,
kogedes suurt rõõmu
ja kasvavat usku, nähes, kui ustav Jumal on oma Sõnale.
Raha ja andmine on ainsad asjad, mille osas Jumalat proovile panna.
Nüüd aga teie küsimuste juurde.
Rick: "Kaua ma peaks peale oma naise surma ootama,
enne, kui hakata uuesti kohtamas käima?
Ta suri 5 nädalat tagasi."
Pat vastab peagi.
Tere "Superraamatu" fännid!"
Siin on veel midagi, mis teile meeldib.
Uus "Superraamatu" piibliäpp.
Palju mänge, tegevusi
ja "Superraamatu" seeriaid, mida vaadata tasuta!
Oo ei!
Viktoriin, põnev päevasõna
ja vastused Piibliga seotud küsimustele.
Lisaks lihtsasti mõistetav Piibel, mis meeldib kogu perele.
Võite ka luua omaenda "Superraamatu" tegelase.
Vabandust! Andke andeks!
Nagu päriselt või?
Teenige superpunkte ja võitke ka auhindu!
Lisaks palju enamatki veel!
Aeg naaseda oma seikluste juurde.
Näeme peagi!
Tasuta "Superraamatu" piibliäpp
RÕÕM - PÜÜA SEE KINNI!
Küsimused Patile.
Pam: "Vaatame mehega te saadet igapäevaselt,
sest see on nii inspireeriv ja ülestõstev.
Ootame te saadet igal päeval, et alustada positiivse noodiga.
Millisena aga te kujutate taevast ette?
Kas tunnete oma lähedased seal kohe ära
ja nemad ka teid?"
Lahkudes siit ilmast ja ihust, oleme me vaimud
ja me vaim läheb koheselt Jumala juurde.
Vaimuna me ka teame ja näeme kõike.
Ühtlasi saame olema nagu Jumal,
sest me näeme Teda sellena, kes Ta on.
Muidugi te mäletate oma lähedasi ja seal saab olema rohkesti rõõmu.
Ühtlasi pole taevas mingit kurbust ega nuttu.
Jumala ligiolus viibimine on midagi nii erakordset,
et seda on raske isegi mõista.
Seda on raske isegi mõista ja kirjeldada.
Paulus ütles, et see on midagi, mida pole eales nähtud-kuuldud,
mille Jumal on oma laste jaoks valmistanud.
See saab olema uskumatult imeline.
Rick: "Kaua peaksin peale naise surma ootama,
et hakata uuesti kohtingutel käima?
Tegu oli teise abieluga me mõlema jaoks
ja me sobisime imehästi.
Ta suri 5 nädalat tagasi
ja ma igatsen kellegi järele, kellega jagada oma ülejäänud elu.
Tunnen end üksildasena ja tean,
et mu naine ei tahaks, et tunneksin nii.
Samas ei taha teha haiget kasutütardele ja lastelastele."
Kui kaua peaks ootama?
Tänase päeva.
Te naine on õnnelik, kui te olete õnnelik.
Te ei pea enam mälestust temast kaasas kandma.
Ta on lahkunud ja ülistab koos inglitega Jumalat.
Kui ta teid armastas,
oleks see talle suur au, kui leiaksite endale uue kaaslase,
kellega oma elu jagada.
Kas 5 nädalat pole liiga ruttu, et hakata jälle kohtamas käima? - Ei!
Nagu öeldud - tehke seda juba täna.
- Juba täna?
Te tõesti ei pea ootama.
Te ju austate teda ja armastasite teda väga.
Nüüd aga soovite armastada kedagi teist
nõnda nagu armastasite teda.
Olgu siis nii.
Debbie: "Nägin aastaid tagasi nägemuse Jeesusest.
Jagasin seda ka kogudusega, saades ühtse vastusena:
"Võin kinnitada, et pole kunagi Jeesust näinud."
Mulle aga on öeldud,
et kui Jumal teeb midagi mu elus, peaksin jagama seda kogemust.
On see siis vale, kui seda teen?
Olen nii täis rõõmu, et tahaks seda kõigiga jagada.
Kuid kas peaksin siis selle endale hoidma,
kuna inimesed arvavad, et mõtlen neid asju välja?"
Piiblis on öeldud, et me ei heidaks pärle sigade ette,
et nad ei tallaks neid oma jalge alla.
Kui teil on üks väärtuslik pärl ja te annate selle seale,
siis ta peab seda tammetõruks
ja püüab seda purustada, et seda süüa.
Kui see ei õnnestu, tahab ta teid vihaselt puksida.
Nii ei pea ka meie jagama oma südame kõige sügavamaid asju
ükskõik, kellega.
Kogedes Jumalaga midagi erilist, hoidke see eelkõige endale
ja jagage siis nendega, keda usaldate.
Kui just Jumal ei käsi hõisata sellest katustelt.
Lõpetuseks 1 Korintlastele 15:57:
"Aga tänu olgu Jumalale,
kes meile võidu annab meie Issanda Jeesuse Kristuse läbi!"
Kõike head!
Iga lapse sees
on kangelane,
juht,
sõber,
keegi, kes aitab,
kes teeb, mis on õige
ja unistab kellekski saamisest.
Ometi vajavad nad meie abi selles.
Mida küll teha?
Mida küll öelda?
Kuidas end tunda?
Siin tulebki "Superraamat" appi,
varustades lapsi moraalsete ja vaimsete tõdedega
läbi olukordade, millega lapsed saavad samastuda.
See õpetab Jumala Sõna lastele, keda armastad.
Liitu "Superraamatu" DVD-klubiga,
saades osa selle uusimatest osadest.
Lisaks kaks koopiat teistega jagamiseks.
Telli "Superraamat" juba täna ja vaata, kuidas imed sünnivad!
Kui vajad rääkida kellegagi, kes hoolib,
helista TV7'sse 44 22 227 või kirjuta: palve@tv7.ee
Tõlge: Anne-Ly Raukas